CELEX: 62010FN0102
Language: mt
Date: 2010-10-18 00:00:00
Title: Kawża F-102/10: Rikors ippreżentat fit- 18 ta’ Ottubru 2010 — Geradon vs Il-Kunsill

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/64
            
         Rikors ippreżentat fit-18 ta’ Ottubru 2010 — Geradon vs Il-Kunsill
   (Kawża F-102/10)
   ()
   2011/C 30/125
   Lingwa tal-kawża: il-Franċiż
   
      Partijiet
   
   
      Rikorrent: Félix Geradon (Sint Pieters Leeuw, il-Belġju) (rappreżentanti: A. Coolen, J.-N. Louis u E. Marchal, avukati)
   
      Konvenuta: Il-Kunsill tal-Unjoni Ewropea
   
      Suġġett u deskrizzjoni tal-kawża
   
   Annullament tal-istqarrija ta’ regolarizzazzjoni ta’ remunerazzjoni tar-rikorrent għall-perijodu minn Lulju sa Diċembru 2009 u tal-istqarrijiet ta’ remunerazzjoni stabbiliti wara l-1 ta’ Jannar 2010 fil-kuntest tal-adattament annwali tar-remunerazzjonijiet u tal-pensjonijiet tal-uffiċjali u tal-ħaddiema l-oħra fuq il-bażi tar-Regolament tal-Kunsill (UE, Euratom) Nru 1296/2009 tat-23 ta’ Diċembru 2009.
   
      Talbiet tar-rikorrenti
   
   
               —
            
            
               tannulla d-deċiżjoni tal-Kunsill tal-5 ta’ Lulju 2010 li tiċħad l-ilment tar-rikorrent kontra l-istqarrija ta’ regolarizzazzjoni ta’ remunerazzjoni għall-perijodu minn Lulju sa Diċembru 2009 u kontra l-istqarrijiet ta’ remunerazzjoni tiegħu stabbiliti wara l-1 ta’ Jannar 2010;
            
         
               —
            
            
               tannulla, sa fejn huwa meħtieġ, id-deċiżjonijiet tal-Kunsill li jistabbilixxu l-istqarrijiet ta’ regolarizzazzjoni ta’ remunerazzjoni għall-perijodu minn Lulju sa Diċembru 2009 u l-istqarrijiet ta’ remunerazzjoni stabbiliti wara l-1 ta’ Jannar 2010;
            
         
               —
            
            
               tikkundanna lill-Kunsill iħallas lir-rikkorenti l-arretrati tar-remunerazzjoni, flimkien mal-interessi moratorji;
            
         
               —
            
            
               tikkundanna lill-Kunsill għall-ispejjeż.